GiliGold/VAD_KnessetCorpus huggingface dataset:
<גלית יעקובוב: יחד עם התעריף שיש יוצאת טבלה מסודרת שאומרת: 'דרגה 3', אם התעריף הוא ככה וככה, אז על כל דרגה ודרגה רשום כמה החלק של המדינה וכמה החלק של ההשתתפות של ההורים.
עאידה תומא סלימאן: כן, אבל זה מחייב איזה אחוז כדי לחשב את זה.
<גלית יעקובוב: נכון, יש אחוזים, יש נתח שמחשבים את זה.
<גלית יעקובוב: זה מתפרסם בפתיחתה של כל שנה.
<גלית יעקובוב: אנחנו נשלח לך איך עושים את זה.
<גלית יעקובוב: את זה נשלח לך.
עאידה תומא סלימאן: זאת הטבלה.
עאידה תומא סלימאן: יש לי אותה.
עאידה תומא סלימאן: בטבלה לא כתוב מה אחוז של ההורים.
עאידה תומא סלימאן: כלומר, כאשר המדינה מחליטה לסבסד, היא מחליטה שההורים ייקחו על עצמם 30% או 40% או 50% ואנחנו ניקח כך וכך - - -
<גלית יעקובוב: זה תלוי בדרגה.
עאידה תומא סלימאן: וזה תלוי בדרגה.
עאידה תומא סלימאן: קיי, וההכנסה נקבעת לפי הכנסת ההורים.
<גלית יעקובוב: לפי מבחן הכנסה לנפש.
<גלית יעקובוב: את יודעת, יש מבחן שונה לחד-הוריות, יש קנסות, יש כל מיני.
<גלית יעקובוב: יש גם החלטות שהתקבלו בנושא.
<גלית יעקובוב: אם מדברים על המגזר הערבי, אז כל מי שעובדת פחות מ-36 שעות מקבלת דרגת קנס.
<גלית יעקובוב: אז התקבלה החלטה ממשלה שאישה שנמצאת מהמגזר הערבי גם אם היא 24 שעות לא קונסים אותה, כדי להתחיל לקדם את היציאה למשרות יותר.
<גלית יעקובוב: כל דבר כזה אנחנו צריכים למעשה התגייסות ממשלתית שאומרת שזה מה שצריך.
עאידה תומא סלימאן: מעניין איך מוצג העניין.
עאידה תומא סלימאן: אני בעיניי, צריך לקנוס את הממשלה על זה שלא מספקת מקומות עבודה, אבל בסדר, נו.
עאידה תומא סלימאן: זה מה שאני חושבת.
<גלית יעקובוב: אני אשמור על זכות השתיקה בכל זאת.
עאידה תומא סלימאן: אני יודעת, בגלל זה אני מדברת.
<גלית יעקובוב: כל הנושא הזה של משפחתונים, היסטורית הוא כן בא ממקום שבו אומרים: 'תקשיבו, יש את השירות של העצמאיות שעובד לידנו, שהוא השירות של המטפלות'.
<גלית יעקובוב: יש אישה שמחליטה בבית שלה לטפל בילדים ועושה את זה - -
עאידה תומא סלימאן: זה לא - -
<גלית יעקובוב: רגע.
<גלית יעקובוב: אני מספרת היסטוריה עכשיו, זו לא עמדה, זה רק היסטוריה.
<גלית יעקובוב: ושאנחנו, מה שנקרא, נבוא ונתלבש על זה ונגיד שמטפלת שרוצה לקבל אצלה גם ילדים תקבל את הסבסוד שלנו, תבוא ותקבל גם את התנאים שלנו ואז היא למעשה תעבוד לפי התנאים שלנו, אבל תמשיך להיות עצמאית', ולכן זה המודל.
<גלית יעקובוב: זה מה שחשבו בתחילתו של המודל הזה.
<גלית יעקובוב: ככה הקימו אותו, ככה יצרו אותו.
<גלית יעקובוב: אפשר לאהוב אותו אפשר לא לאהוב אותו, זאת הייתה ההתחלה.
עאידה תומא סלימאן: אני מחייכת כי את נכנסת רק לפני חודשיים ואת יודעת איך חשבו אז.
עאידה תומא סלימאן: נעבור.
<גלית יעקובוב: תקשיבו, כשאני נכנסת לתפקיד זה כמו שאת נכנסת לנושא ואת יושבת ומתחילה ללמוד אותו.
<גלית יעקובוב: כשאני שאלתי איך בכלל הגענו למצב הזה של בכלל המערך הזה, כי זה לא מערך רגיל בממשלה, זה לא קיים בכל מיני מקומות, זה היה ההסבר שניתן.
<גלית יעקובוב: ההסבר שניתן אומר: 'תקשיבי, היינו צריכים - - -
עאידה תומא סלימאן: אני אומרת לכם, הם הודיעו שהם מתחילים עם משפחתונים והיו נשים שבחיים שלהן לא יצאו מחוץ לבית ולא עבדו ואז הקימו את המשפחתונים ככה.
עאידה תומא סלימאן: הן לא היו עצמאיות כאלה כמו - - -
<גלית יעקובוב: אז לא הובנתי נכון.
<גלית יעקובוב: לא אמרתי שמי שנמצאת היום הייתה פעם פרטית, לא אמרתי את זה.
<גלית יעקובוב: אמרתי שראו שיש מנגנון של מטפלות בבתים, אמרו: 'בואו ניקח את המנגנון הזה ונעתיק אותו למשהו שהוא קשור אליהן'.
<גלית יעקובוב: כשמדברים על ימי עבודה, שעות עבודה וכו' וכו', צריך כמובן להתייחס לזה.
<גלית יעקובוב: צריך להבין שהצד השני, עוד פעם, שהצד השני הם ההורים והילדים.
<גלית יעקובוב: יש הורים שצריכים ללכת לעבוד, האם יש מצב כשהוא מגיע למשפחתון לקבל שירות ואין משפחתון או שעכשיו אי אפשר לתת לך שירות או שמקצרים לך את השעות.
<גלית יעקובוב: האיזון הזה דורש מאתנו, זה למעשה שהתחלנו לעשות את אותה ישיבה, לעשות ולמצוא את הפתרונות כמו שהציעה נועה, לשני הצדדים.
<גלית יעקובוב: מה זה אומר, זה אומר שמתוך הבנה שאנחנו לא יכולים להשבית את השירות הזה, כי זה שירות שנותן להורים את האפשרות ללכת לעבודה.
<גלית יעקובוב: אף אחד לא יכול בבוקרו שלי יום לבוא ולהגיד: 'טוב, עכשיו אין לך סידור לילד, תסדר'.
<גלית יעקובוב: את זה אי אפשר.
<גלית יעקובוב: מצד שני, באמת צריך לבוא וקראת אותה מטפלת ולהגיד לה: 'תקשיבי, יש עוד פתרונות חוץ משאת עכשיו תצטרכי לרוץ ולחפש לעצמך מחליפה, כשאת נמצאת במצב שהדבר האחרון שיש לך בראש זה למצוא מחליפה, איך אנחנו יכולים למצוא לה פתרונות של פיזור, של מחליפה שנמצאת אצל אחד מהזכיינים או אצל הרשויות המקומיות וכו' כו','שימצאו לך פתרונות ויאפשרו לך באמת להיות חולה, להיות בשמחה, לא בדברים רעים אלא גם בדברים טובים'.
<גלית יעקובוב: אני מודה, בסוגיה הזאת לנו יש קצת קשיים בהבדל של ההפעלה בין הרשויות ולבין הזכיינים, כי זה לא כזה פשוט.
<גלית יעקובוב: מה שאני יכולה לבקש מזכיין לא תמיד אני יכולה לבקש מרשות.
<גלית יעקובוב: למשל, ההצעה של מנכ"ל "נאות מרגלית" שהם יעסיקו את המטפלות, תחשבי מה יקרה אם אני אציע את זה לעיריית ירושלים.
<גלית יעקובוב: אנחנו כן חושבים על הרעיון הזה, אבל זה דבר שבוודאי שהוא לא פשוט, שיש לנו פתרון שאפשר לבוא ולהגיד: 'בסדר, זה מקובל עלינו אפשר לעשות את זה'.
<גלית יעקובוב: זה דורש המון המון עבודה והמון שיקולים - - -
עאידה תומא סלימאן: אני מבינה שזה דורש המון עבודה וזה דורש גם לחשב מחדש את העליות ואת מה שאתם נותנים לזכיינים, אל האם יש כוונה לשקול את זה?
<גלית יעקובוב: התחלתי את הדברים בזה שאמרתי שכבר עשינו ישיבה אחת שבה קיבלנו את כל הדברים האלה ועם כן כוונה מלאה ואמתית שנשקול את כל אחד מהנושאים .
<גלית יעקובוב: זאת אומרת, אנחנו כן רוצים לשבת לשקול ביחד איך אנחנו מנסים פתרונות.
<גלית יעקובוב: כמו שאמרה נועה, גם לשלב הקצר וגם לשלב הארוך.
<גלית יעקובוב: אי אפשר לחכות לשלב הארוך כי אם נחכה לשלב הארוך אז בינתיים לא נפתור שום דבר.
<גלית יעקובוב: אנחנו נצטרך למצוא כל הזמן פתרונות ביניים לשלב הקצר וביחד עם זה לעבוד על השלב הארוך, כדי לנסות למצוא פתרונות לכל מה שעלה כאן.
<גלית יעקובוב: כל מה שעלה כאן אלו בעיות אמתיות, כל אחת ואחת זו בעיה אמתית.
<גלית יעקובוב: מערך השיקולים שיש הוא מערך פשוט וצריך ולבוא ולמצוא פתרון שבכל זאת יסתדר עם המערך מסביב: עם ההורים, עם הרשויות, עם המטפלות, עם - - -
עאידה תומא סלימאן: את הבנת אותי למה אני שאלתי את זה בדגש למרות ששמעתי אותך בהתחלה?
עאידה תומא סלימאן: אני שאלתי כי הרבה פעמים נאמר לי שיש כוונה לדון בנושאים, וזה לא באמת מחייב פתרון בסופו של דבר.
עאידה תומא סלימאן: השאלה היא, האם יש באמת כוונה אמתית שבסופו של דבר לפתור את העניין המהותי, את הסוגיה המהותית שהיא בעצם הגדרת התעסוקה של המטפלות?
עאידה תומא סלימאן: אני לא באה להגיד עכשיו תתחייבי, אבל האם זה יותר מאו.
עאידה תומא סלימאן: קיי, ישבנו, שמענו ואנחנו נדון בזה, או שאנחנו גם רואים את הבעייתיות ואנחנו מחפשים את פתרון המתאים.
עאידה תומא סלימאן: האם תחמתם את עצמכם מבחינת לו"ז( לוח זמנים), למשל, אנחנו עושים עד סוף השנה שיהיה לנו פתרון או יש לנו מחשבה איך לפתור את הבעיה?
<גלית יעקובוב: לא תחמנו את עצמנו בזמן, אני מודה.
<גלית יעקובוב: עוד פעם, כדי להחליט על שינוי המודל לגמרי, שינוי שאומר 'או,קיי, אנחנו כבר לא בעולם של עצמאיים, מעכשיו הזכיינים יעסיקו את כולם – זו לא החלטה שתתקבל במשרד הכלכלה.
<גלית יעקובוב: זו החלטה שבסופו של דבר תתקבל במקום בו מתקבלות כל ההחלטות של הדברים האלה.
<גלית יעקובוב: זה אומר, א', מול משרד האוצר.
<גלית יעקובוב: ב', מן הסתם גם בממשלה כי כל הדברים האלה זה לא בחדר שלנו לפתור אותם.
<גלית יעקובוב: אנחנו יכולים לדון בהם, אנחנו יכולים לשקול אותם, אנחנו יכולים להגיש המלצות.
<גלית יעקובוב: החלטה כזאת משמעותית ומהותית דורשת החלטה ברמת ממשלה, היא דורשת תקצוב – זה לא במגרש שלנו.
<גלית יעקובוב: כמובן שבמגרש שלנו זה לקיים את הדיון ולהביא אחר כך את ההמלצות עם כל הפתרונות האפשריים.
<גלית יעקובוב: אנחנו גם מוכנים לדווח לוועדה, אם את רוצה שנדווח אחת לכמה זמן, נדווח על ההתקדמות ונראה לאן הגענו.
<גלית יעקובוב: אני חייבת לך תשובה לגבי "עומרה".
<גלית יעקובוב: במסגרת השיקולים שדיברתי עליהם יש הבדל בין מצב בו מטפלת צריכה לצאת למשהו דחוף לא צפוי וכו', ככה הנהלים בנויים היום, לבין " עומרה" או אפילו כמו שציינה המטפלת כאן, החופשה שהיא רוצה לעשות במהלך השנה ולא רק לחכות לסוף השנה.
<גלית יעקובוב: אנחנו מנסים, עוד פעם, למצוא את האיזון, עוד פעם, כי אמרנו שמהצד השני יש הורים, יש ילדים, יד הכול.
<גלית יעקובוב: לגבי " עומרה" עשינו בדיקה, אנחנו עדיין שוקלים את זה ומנסים לראות איך אנחנו נוכל לאפשר את היציאה.
<גלית יעקובוב: הבנו שזה יוצא משהו של עוד שבוע ימים וכו' וכ'ו, לנסות לראות איך אנחנו פותרים את זה, לראות איך אנחנו נותנים מראש תשובה לכל מי שאינה מוסלמית ותגיד: 'אני רוצה ללכת לפה, רוצה ללכת לשם'.
<גלית יעקובוב: ברגע שנסגור, אני מקווה שתוך שבוע-שבוע וחצי נוכל לתת איזה פתרון.
עאידה תומא סלימאן: אני מבקשת קודם כל שאנחנו עוד נדבר על הנושא הזה של " עומרה" כי אני חושבת שיש בעיה, הן לא יכולות לתחום את זה לשבועיים או 20 יום שניתנים להם באוגוסט'.
<גלית יעקובוב: על זה דיברתי, לתת להן אפשרות לצאת במהלך השנה, לא בסוף - - -
עאידה תומא סלימאן: השאלה היא יותר, זה נושא שהוא בעיניי גם כן חשוב, כי מתארגנים בתקופות מסוימות, זה לא - - -
<גלית יעקובוב: זה מה שבררנו ואמרו לנו שיש משהו כמו שלוש פעמים בשנה שמארגנים את הקבוצות.
עאידה תומא סלימאן: זה נכון, והיא לא יכולה לקבוע כי זה עובר גם תאומים עם ירדן, כי זה עובר דרך ירדן וירדן נותנת רק תקופה מסוימת.
עאידה תומא סלימאן: אני חושבת שכדאי מאוד שנמשיך את ההידברות שהתחלנו אז כדי לעשות את זה.
עאידה תומא סלימאן: משרד הרווחה, אני הבנתי - - -
<רוד כרמון: אני רק הגבתי עניינית - - -
עאידה תומא סלימאן: בבקשה רק את השם.
<רוד כרמון: אני ורד כרמון.
<רוד כרמון: אני מפקחת ארצית לגיל הרך.
<רוד כרמון: בעצם אנחנו לא הגורם הממשלתי שאחראי על ההפעלה ולכן כל מה שגלית פה, כממלאת מקום מנהלת האגף, בעצם אנחנו עובדים באותם תנאים וכן מקיימים ברשויות המקומיות וגם במטה כי להיות בדברים כולל השתתפות בדיונים על השכר.
<רוד כרמון: אני יכולה להגיד שמבחינת ערכים וזכויות עובדים וכו', בהחלט הנושאים שעולים נראים לי מאוד עקרוניים.
<רוד כרמון: דיברנו עליהם גם בעבר גם אצל מנכ"ל המשרד.
<רוד כרמון: אנחנו בעצם כממשלה, כמשרד, לא אחראים על כל -- - ולכן אני לא אגיב על זה.
<רוד כרמון: על נושא של השתתפויות ההורים, זו סוגיה שהיא באמת מורכבת גם ברווחה, על זה התחלנו לקיים דיון.
<רוד כרמון: אנחנו ננסה ביחד למצוא לזה אילו פתרונות.
<רוד כרמון: אני כן רוצה לומר לפרוטוקול, - - -
עאידה תומא סלימאן: כן, אבל האם קיים מצב כזה שהרכזות - - -
<רוד כרמון: אני לא אחראית על הרכזות - - -
עאידה תומא סלימאן: דרך לחץ של העובדות הסוציאליות, מורידות - - -
<רוד כרמון: רכזות הן באחריות משרד הכלכלה ואני לא מכירה דבר כזה - - -
עאידה תומא סלימאן: אומרים שבשטח זה קיים.
<גלית יעקובוב: שרכזת שיכולה לתת הנחה, אני מודה שזו הפעם הראשונה בחיי ששמעתי את זה.
<גלית יעקובוב: רשמתי לעצמי לפנות - - -
עאידה תומא סלימאן: את יודעת, זה לא עניין שהיא יכולה, שהיא אומרת שהיא מחליטה, אבל הלחץ הזה מצד העובדת הסוציאלית ברווחה ומן מצד הרכזת שזאת משפחה קשת יום וזאת משפחה מטופלת ברווחה - -
<גלית יעקובוב: אני אומרת שזו הפעם הראשונה.
<גלית יעקובוב: לא מוכר לי כזה וגם לא יכולה להבין איך היא יכולה להתערב בזה, ואיך היא בכלל יכולה להשפיע על זה.
<גלית יעקובוב: אני אשמח לשמוע את המקרים האלה - -
<נועה ניצני: באופן גורף בכפרים ההחלטה למשל שהתעריף הוא לא יהיה 1,800 אלא 1,350.
<נועה ניצני: <קריאה:>
<גלית יעקובוב: אני אשמח לקבל את הדוגמאות כי זה אומר, זה חריגה מוחלטת מסמכות, זה חריגה מוחלטת מתנאי הסכם, זה חריגה מוחלטת.
<גלית יעקובוב: כלומר, זה לא כללי המשחק, גם כך יש לנו קשיים - - -
<פטריסיה שטרית: סליחה, בעיריית ירושלים הרכזות לא עושות את זה, אבל זה קיים.
<פטריסיה שטרית: אני העברתי את זה בכל הלשכות במזרח העיר, שההורים רובם לא משתתפים במזרח.
<גלית יעקובוב: על מה שאת מדברת אני יודעת, אבל זה משהו אחר, זה שהורידו להם - - -
<פטריסיה שטרית: אמרתי שהרכזות שלנו לא אומרות, אבל גם מבחינת מנהלי הלשכה כשאת באה ואת מתריעה על הבעיה הזאת ואת אומרת שזה לא צודק, כל אחד אומר שזה מה שההורים האלה יכולים לשלם, אז מה אפשר לעשות.
<פטריסיה שטרית: אני גם מעבירה וגם העברתי בעבר את הדברים, זו התשובה שאני מקבלת.
עאידה תומא סלימאן: אתן מבינות מה קורה במצב הזה שגם בירושלים וגם בכפרים, בעצם כאשר אתם קובעים את המחירים אתם בונים את ההכנסה של המטפלת על זה שההורים משלמים וההורים לא משלמים.
עאידה תומא סלימאן: אחת הסוגיות הקשות שעולות פה גם כן, זה דרך הגבייה מההורים.
עאידה תומא סלימאן: בעצם אנחנו משאירות את המטפלות שאין להן כל סמכות ברורה בקשר הזה עם ההורים, אומרות להן: 'אתן עצמאיות, אתן אחראיות על הגבייה שלכן' ובעצם זה נוגס מההכנסה שלהן.
<גלית יעקובוב: עקרונית הזכיין אמור לעזור להן בגבייה.
<גלית יעקובוב: לדעתי הבעיה כאן היא הרבה יותר חמורה, זה בעיה שאומרת שהיא בכלל לא יכולה לבקש את הסכום הזה, כי אם היא תבקש אף אחד לא יבוא אליה בכלל.
<גלית יעקובוב: <קריאה:> גם זאת בעיה, גם הגבייה.
עאידה תומא סלימאן: יש גם את הגבייה ויש גם את ההנחה הסמויה הזאת.
<גלית יעקובוב: מבחינתנו היא יכולה להגיד לילד: 'אל תבוא בכלל, אם אתה לא משלם אל תבוא'.
<גלית יעקובוב: זה לא פותר לה את חוסר הילדים, אם אין ילדים אין לה עבודה.
<גלית יעקובוב: אם היא תנסה להגיד: 'תשלם את החלק שלי' אז הוא יגיד אני הולך ל - - -
עאידה תומא סלימאן: זה בהתחלה.
עאידה תומא סלימאן: לא אני זו שצריכה להתחשב בזה.
עאידה תומא סלימאן: אתן צריכות להתחשב בזה, לא אני.
עאידה תומא סלימאן: בעצם אתם באים ואומרים: 'אלה המחירים, וועדת המחירים קבעה כך'.
עאידה תומא סלימאן: כאשר וועדת המחירים מחשבת את ההכנסות ואת ההוצאות, בינתיים הן נשארות עם ההוצאות בלי ההכנסות שקבעתם.
<גלית יעקובוב: עקרונית, וועדת המחירים קבעה מחירים מקסימליים ואז כל אחד יכול להגיד שהוא גובה פחות, אבל המצב פה אומר שמישהו אחר אומר לה לגבות פחות או שהשטח כופה עליה לגבות פחות.
<גלית יעקובוב: שוב, אמרתי - - -
עאידה תומא סלימאן: המודל שקבעתם בעצם כופה את עצמו, היא לא יכולה לקבוע.
עאידה תומא סלימאן: בעצם הרכזות עכשיו עושות את זה או הרשות המקומית עושה את זה.
<גלית יעקובוב: לרכזות אסור לעשות את זה.
<גלית יעקובוב: אסור, אני אומרת - - -
עאידה תומא סלימאן: בפועל תגידי, איזה מנגנון יש לך עכשיו כשאת יוצאת מפה, תגידי לי אם יש מנגנון כדי שאני אהיה שקטה.
<גלית יעקובוב: לרכזות בוודאי ש - - .
עאידה תומא סלימאן: לבדוק איפה זה קורה.
<גלית יעקובוב: אם אני אקבל את המידע אני אלך לבדוק באופן מידי.
<גלית יעקובוב: הרי מאיפה כל המנגנון של הזכיינים, מאיפה הוא הגיע?
<גלית יעקובוב: המנגנון של הזכיינים הגיע מזה שהרשויות עשו מה שנקרא 'מה שהן רוצות'.
<גלית יעקובוב: בנושאים של המשפחתונים, לקחו את הכספים, עשו מה שהן רוצות וכו' וכו'.
<גלית יעקובוב: באיזה שלב התעוררה המדינה ואמרה 'די, אתן לא יודעות לעשות את זה, אתן לא יודעות להפעיל את זה, אתן לוקחות את הכספים אליכן, לא צריך.
<גלית יעקובוב: ניקח זכיינים ואותם אנחנו נפעיל'.
<גלית יעקובוב: אם זכיין עושה דבר כזה יש לו גם פיצויים מוסכמים בהסכם וגם אני מסיימת אתו העסקה וגביית הערבות והכול.
<גלית יעקובוב: אם רשות עושה את זה, אני צריכה להגיד לה: 'גברת, אני מצטערת מאוד, למרות שאת רשות מקומית במדינת ישראל את המשפחתונים שלך אנחנו נעביר לזכיין'.
עאידה תומא סלימאן: תגידי לי באופן הכי ברור, איך את מבקרת את עבודת הזכיינים?
<גלית יעקובוב: אנחנו עושים בקרה שוטפת על כל עבודת הזכיינים דרך המפקחות - - -
עאידה תומא סלימאן: איך?
<גלית יעקובוב: יש לנו מפקחות.
<גלית יעקובוב: הרי האגף שלנו בנוי מיחידות שלנו, אחת מהיחידות השלמות, כולנו 50 איש, אבל יש לנו יחידת פיקוח שזה המפקחות המחוזיות שהולכות ועושות פיקוח על עבודת הזכיינים ועל עבודת הרשויות.
עאידה תומא סלימאן: כמה מפקחות יש?
<גלית יעקובוב: יש לנו 16.
עאידה תומא סלימאן: 16 מפקחות שמבקרות במשפחתונים?
<גלית יעקובוב: מה שנקרא, מדגמית, כן.
עאידה תומא סלימאן: מי קובע את המדגם?
<גלית יעקובוב: אנחנו, יש לנו תמהיל פיקוח ובהתאם לצרכים עושים את זה.
<גלית יעקובוב: אם יש - - -
עאידה תומא סלימאן: להגיד לך את האמת, בעייני הבקרה אמורה להיות, כאילו הבקרה הכי טובה, זה לשמוע ממנהלות המשפחתונים ולא מהרכזות ולא מהזכיין כי הם בעלי אינטרסים בעניין הזה.
עאידה תומא סלימאן: הם רוצים בעצם לזכות במכרז הבא, אין.
עאידה תומא סלימאן: השאלה, אתם נותנים מספיק תשומת לב, אני שמחה לשמוע שעשיתם את הפגישה הזאת, אבל אני מציעה שתעבירו את המידע על המקומות שיש בהם פטור למשפחות הרווחה.
עאידה תומא סלימאן: - - <קריאה:> זה לא רק הרווחה, זה באופן גורף.
עאידה תומא סלימאן: זה באופן גורף, זה אפילו יותר גרוע.
עאידה תומא סלימאן: <קריאה:> השכר שלהן מתחת למינימום, כי הם לא מקבלות את תשלומי ההורים באופן מלא, או את רובו.
עאידה תומא סלימאן: זו תופעה מאוד מאוד רחבה, זה לא משהו - - -
<גלית יעקובוב: זה קיים גם במעונות היום.
<גלית יעקובוב: זאת אומרת, את אותה תלונה קיבלנו גם לגבי מעונות יום במגזר - - -
<נועה ניצני: זה הגיע מהמטפלות - - -
<גלית יעקובוב: אני יודעת, אני רק מסבירה שזו תופעה.
<גלית יעקובוב: לא אמרתי את זה, אלא שזו תופעה שבאו וסיפור שגם במעונות היום הם גובים למעשה את ההשתתפות של הממשלה.
עאידה תומא סלימאן: בסדר, אבל אני רוצה להגיד לך, ארגונים שמפעילים להם יש תרומות מחו"ל, הם מהווים מן גופים גדולים שיכולים ללחוץ על הרשויות המקומיות, או אני לא יודעת על מי.
עאידה תומא סלימאן: המטפלות האלה הן נמצאות כיחידות והן לא יכולות לעשות עם זה כלום.
עאידה תומא סלימאן: בסופו של דבר כשאומרים 'פנסיה' אומרים: 'הן היו צריכות לעשות לעצמן'.
עאידה תומא סלימאן: אבל הן בקושי מסוגלות לקבל כסף למחיה יום-יום ואנחנו רוצות מהן שתחשובנה.
עאידה תומא סלימאן: אני חושבת שכל מה ששמענו, אלא אם יש לך משהו להוסיף כי אני רוצה לסכם את הדיון.
עאידה תומא סלימאן: <קריאה:> אפשר לשאול שתי שאלות?
עאידה תומא סלימאן: למה שלא תהייה לקיחת אחריות ממשלתית על גבייה מהורים בינתיים עד ש- - -
עאידה תומא סלימאן: אני רציתי לסכם בכיוון הזה, אולי אחריות של הזכיינים והממשלה תכסה.
<גלית יעקובוב: זה קיים.
עאידה תומא סלימאן: מה קיים?
<גלית יעקובוב: בהסכם ההתקשרות עם הזכיינים קיים סעיף מפורש שאומר שהם אלה שצריכים לגבות את הכספים מהורים שלא משלמים.
עאידה תומא סלימאן: זה שהם שגובים, הם עוזרים?
עאידה תומא סלימאן: <קריאה:> זה לא נכון.
עאידה תומא סלימאן: שנייה, תקשיבי לי.
עאידה תומא סלימאן: אני רוצה שאת תדייקי.
עאידה תומא סלימאן: הם צריכים לעזור בגבייה?
עאידה תומא סלימאן: או שהם צריכים לגבות?
<גלית יעקובוב: רשום שם שהם צריכים לעזור למטפלת בגבייה.
עאידה תומא סלימאן: לעזור זה לא לגבות.
עאידה תומא סלימאן: לעזור זה לא לגבות ולעזור זה לא! מה קורה ברגע שהם לא גובים?
עאידה תומא סלימאן: אם את מטילה את הגבייה על הזכיין, כמו שאת מעבירה לו את הכסף ממשרד הכלכלה והוא ישלם אם הוא קיבל או לא קיבל כי הוא חייב לשלם.
עאידה תומא סלימאן: ברגע שהוא עוזר בגבייה, אם הוא לא גובה הוא ייתן את הכסף מעצמו.
עאידה תומא סלימאן: אני חושבת שגם בתנאים, להגיד לכם את האמת, ניסיתי בכל כוחי להגיע להסכם שחתמתם עם הזכיינים.
עאידה תומא סלימאן: אני לא קיבלתי את זה - - -
<גלית יעקובוב: באמת?
<גלית יעקובוב: זה נמצא באתר.
<גלית יעקובוב: אנחנו נעביר לך.
עאידה תומא סלימאן: אני אבדוק את ההסכם הזה.
עאידה תומא סלימאן: אני חושבת שדרך החוזה הזה אפשר לפרק חלקים בעייתיים במודל שקיים בתעסוקת המטפלות ולעשות משהו אחר.
עאידה תומא סלימאן: אני שמחה לשמוע שחלק מהזכיינים באים ואומרים: 'אנחנו מוכנים לבוא לקחת על עצמנו, בואו נשב ונתחשבן'.
עאידה תומא סלימאן: כאילו: 'איך נקבל על עצמנו'.
עאידה תומא סלימאן: אני אמרתי את זה ברגע שדיברנו.
עאידה תומא סלימאן: אמרתי שאם תבקשו מהם שהם יהיו אחראים על גבייה הם יגידו 'או.
עאידה תומא סלימאן: 'קיי, אבל אנחנו נצטרך איזה אחוז או משהו מהגבייה'.
עאידה תומא סלימאן: אפשר לבוא ולהגיד, תמריץ לזכיינים: 'אתם תגיבו, תקבלו איזה סכום'.
עאידה תומא סלימאן: אני בטוחה שמטפלות שבינתיים לא מקבלות כלום תשמחנה על הסדר כזה.
<גלית יעקובוב: אבל לדעתי זה לא פותר את הבעיה.
<גלית יעקובוב: זאת אומרת, אנחנו נשארים עדיין עם בעיה מאוד מאוד קשה שלמעשה השטח מכתיב שהיא תקבע תעריף נמוך יותר.
<גלית יעקובוב: את זה עוד לא הצלחנו לפתור ואנחנו נצטרך לשבת לנסות לראות - - -
עאידה תומא סלימאן: אני חושבת שצריך לבדוק.
עאידה תומא סלימאן: אני רוצה לקבל באופן מדויק איך וועדת המחירים קובעת את המחירים.
<גלית יעקובוב: רשמתי, אני אתן לך.
עאידה תומא סלימאן: בנוסף לכך, אני חושבת שאנחנו חייבים לדרוש שינוי מהותי באחוז הסבסוד של המדינה, אם הנתח של ההורים המחושב בהכנסות ובעצם הוא לא מתקיים.
עאידה תומא סלימאן: יכול להיות שהממשלה צריכה לקחת על עצמה את הסבסוד ושתפצה על זה, שתיקח על עצמה גם את העניין של הגבייה ואז כל הגבייה תכנס אליה.
עאידה תומא סלימאן: הסבסוד יהיה אחר, אחרת זה בלתי אפשרי.
עאידה תומא סלימאן: אני מברכת על זה שכבר יש את ההבנה שהמודל הקיים הוא בעייתי.
עאידה תומא סלימאן: אני מברכת על זה שאתם התחלתם את הישיבות עם הנציגים.
עאידה תומא סלימאן: אני מציעה, שלא לקיים את הדיונים האלה בנפרד בין "כוח לעובדים" והנציגות לבין הזכיינים בלבד.
<גלית יעקובוב: עשינו ביחד.
עאידה תומא סלימאן: עשיתם ביחד, מצוין, אז אנחנו באותו ראש.
עאידה תומא סלימאן: אני מעודדת שזה יתקיים באינטנסיביות כאשר תנסו לתחום את עצמכם באיזה לוח זמנים, אחרת זה יתפרס עד אין סוף.
עאידה תומא סלימאן: אני רוצה לקבל את המידע, אני מבקשת גם מהטפלות ו"כוח לעובדים" להעביר את המידע הספציפי על המקומות שיש בהם בעיות כולל איפה שיש.
עאידה תומא סלימאן: אני אעביר את המידע שקיבלתי על רשויות מקומיות שלא העבירו כסף למטפלות כבר חודשים.
עאידה תומא סלימאן: אני חושבת שהגיע הזמן לפתור את זה פעם אחת לתמיד, אז נטפל באופן ספציפי במקרים האלה.
עאידה תומא סלימאן: אני רוצה בעוד שלושה חודשים לקיים עוד דיון בוועדה פה שבו חובת ההצגה של איפה הגענו בהתדיינות הזו המשותפת של המשרד, של הזכיינים ושל המטפלות תהייה מוטלת על משרד הכלכלה.
עאידה תומא סלימאן: כלומר, אתם תגיעו לפה ותגידו 'תשמעו, אלו המודלים שפיתחנו, אנחנו עדיין בבעייתיות במודל הזה או במודל הזה'.
עאידה תומא סלימאן: אני אשמח, כיושבת ראש וועדה, לעבוד מולכם אם תצטרכו את העזרה שלי.
עאידה תומא סלימאן: אנחנו ניקח על עצמנו בוועדה לקדם את המודל הכי טוב שיכול להגיע לכדי כך, שיספק את המטפלות בזכויות הבסיסיות ביותר שלהן.
עאידה תומא סלימאן: הייתי רוצה שאתן ,באמת החתירה העיקרית תהייה כלפי השינוי הסטטוס הזה מעצמאיות לשכירות.
עאידה תומא סלימאן: אם ההחלטה הסופית היא לא, אז בעצם אתם צריכים לשנות את כל מנגנון קביעת המחירים, כי זה הוכיח שזה לא מספק את המינימום של המינימום של המטפלות.
עאידה תומא סלימאן: המודל של "אג'יק", הייתי רוצה לקבל מידע על מה המודל הייחודי הזה, מה סוד ההצלחה שלו ואיך תפתרו את הבעיה.
עאידה תומא סלימאן: אם אתם מדברים על פיתוח התכנית, אני יודעת שהם חושבים על לפתח אותה, כאשר על הבעיה העיקרית לא עניתם עליה, בעניין ההפרש בשכר, את מה שבעצם הורדתם מהסבסוד.
עאידה תומא סלימאן: הנה,: "שכרן השעתי של המטפלות יעלה מסך של 27 שקל ל-29" – הם היו מוכנים לחתום על הסכם כזה.
עאידה תומא סלימאן: אני מוכנה לתת לך את המכתב.
עאידה תומא סלימאן: בזמנו קיבלתי תשובה מכם על זה.
עאידה תומא סלימאן: אמרתם: 'אנחנו החלטנו להוריד את הסבסוד שהיה ואנחנו לא מחזירים אותו'.
עאידה תומא סלימאן: זה כל מה קיבלתי אז - - -
<גלית יעקובוב: אני לא רוצה לענות מבלי לבדוק.
עאידה תומא סלימאן: אני אעביר לך ואני מקווה שאקבל תשובה אחרת, כולל מה המודל ומה ייחודי במודל הזה.
עאידה תומא סלימאן: אולי זה יעזור לפיתוח המודל הכללי ולהביא לשינוי שאנחנו נרצה לעשות בנושא.
עאידה תומא סלימאן: אני מודה לכולכן, אני יודעת שאולי לא קיבלתן תשובה מידית.
עאידה תומא סלימאן: אני מאוד מקווה שבכל הנושא של הזכויות היומיות או הבסיסיות שדיברנו עליהן תתחילו לקבל תשובות מיד.
עאידה תומא סלימאן: תעדכנו אותי במה שקורה משני הצדדים.
עאידה תומא סלימאן: בעניין העקרוני, ידענו שזה לא ייפתר בישיבה אחת, אבל מה שטוב ,קיבלנו התחייבות שכן יעסקו בנושא הזה.
עאידה תומא סלימאן: התאריך 14 במרץ 2016.
עאידה תומא סלימאן: אנחנו דנים היום בנושא של הארכת שעות פעילות מעונות היום לילדים.
עאידה תומא סלימאן: האמת, הדיון הזה בא לפי בקשה של החבר הכנסת גואטה, אני מודה לו שהתייצב ממש בזמן - - -
יגאל גואטה: לפני הזמן.
עאידה תומא סלימאן: אפילו לפני הזמן.
עאידה תומא סלימאן: אני אבקש ממך חבר הכנסת להציג בפנינו את הנושא.
יגאל גואטה: בוקר טוב לכולם.
יגאל גואטה: אני מודה ליושבת הראש עאידה תומה סלימאן ולא כמו שכולם שוגים - - -
עאידה תומא סלימאן: נכון, כולם עושים את הטעות הזאת.
יגאל גואטה: אבל אנחנו ש"סניקים, כולנו יודעים לדבר ערבית, אז סלימאן, איך שבקשתי אותה לכנס את הארגונים ולדון בנושא הזה, מיד נענתה במהירות.
יגאל גואטה: אני התוועדתי לנושא הזה בעקבות שפרסמתי בתור חבר כנסת חדש את הטלפון שלי בגלי צה"ל בתכנית של ירון דקל ואיתי סגל.
יגאל גואטה: אני ממש לא מצטער על זה, אני שמח בזה.
יגאל גואטה: אחרי זה גם פרסמו את זה אצל גורי אלפי בטלוויזיה, שאנחנו קשובים כמעט כל היום וכל הלילה לפניות של אנשים גם על מנת לעזור וגם על מנת לשמוע את רחשי הציבור, לשמוע את בעיות הציבור.
יגאל גואטה: אחד הנושאים שעליו קיבלנו, באמת עשרות טלפונים ,היה הנושא של מעונות יום.
יגאל גואטה: קיבלנו עשרות טלפונים מנשים עובדות שממש קשה להן להחזיק מעמד במקום העבודה בגלל הצורך לצאת תמיד לפני הזמן על מנת לשחרר את הילדים מהמעון.
יגאל גואטה: זה גורם להם המון המון חיכוכים במקומות העבודה שלהן, עם הבוסים שלהן, או חיכוכים עם הבעל מי יוצא את הילד.
יגאל גואטה: שמעתי שלהורים קוראים להם היום 'נהגי מרוצים'.
יגאל גואטה: אבא אחד אמר לי: 'אני נהג מרוצים, אני נהג ואני צריך לדאוג שהילדים יהיו מרוצים'.
יגאל גואטה: הוא כל היום רק לוקח ילדים.
יגאל גואטה: זה נושא שבאמת לא היה בעבר, אבל היום הוא נושא מאוד מאוד רציני.
יגאל גואטה: ההסעות האלה של הילדים, זה פשוט נהיה משהו רחב היקף, זה בבוקר לקחת אותם: 'אתה תיקח למעון ואני אקח לגן ואתה תיקח לבית הספר.
יגאל גואטה: בחזור אתה תאסוף אותם ואני אקח לחוג לבלט ואתה תיקח אותם לחוג קרטה'.
יגאל גואטה: זה נהייה פשוט כל היום מרוץ אחר עצמך של לקחת ולהחזיר את הילדים.
יגאל גואטה: אנחנו באמת, באמת רוצים לעודד את האימהות העובדות.
יגאל גואטה: אף על פי שאני חושב שזו עזרה לכל המשפחה, כי הרבה פעמים האבות הם אלה שמוציאים דווקא את הילדים מהמעונות, אבל בעיקר אנחנו רוצים לדאוג לאישה.
יגאל גואטה: אמרנו שאצלנו מעמד האישה זה כל השנה ולא רק בתאריך מסוים.
יגאל גואטה: בעקבות כך פניתי לכל הארגונים במכתב, אני מקווה שקיבלתם אותו.
יגאל גואטה: חבל לי ש"אמונה" לא נמצאים פה.
יגאל גואטה: שוחחתי בטלפון על כך עם ידידי מנכ"ל "נאות מרגלית" ליאור גבאי ואכן הוא אמר לי: 'תן לי ללמוד את הנושא כמה ימים, אבדוק מהן האפשרויות שאנחנו יכולים להירתם לנושא'.
יגאל גואטה: באמת לאחר כשבוע בערך הוא שלח לי מכתב, אני מודה לו על כך שהוא הולך להרים את הכפפה החל מ-1.9.
יגאל גואטה: אין לי ספק שגם האחרים ירימו את הכפפה, כי באמת העזרה שזה אמור לתת היא פי כמה וכמה גדולה לעומת הדברים שכרוכים בזה, ההתארגנויות או הלוגיסטיקה שכרוכה בזה, ולא שאני חושב שהלוגיסטיקה היא פשוטה.
יגאל גואטה: בהזדמנות זו אני גם רוצה להודות לך ולהודות לארגונים - - -
<מאירה בסוק: קיבלת מכתב גם מנעמ"ת גם כן, נכון?
יגאל גואטה: אני לא קיבלתי דבר.
יגאל גואטה: <קריאה:> אבל "ויצ"ו" שלחה.
<מאירה בסוק: נשלח לך ב-21.2.2016.
עאידה תומא סלימאן: קיי, אז נשמע מכם עכשיו את התשובות ששלחתם במכתב, כי בעצם לא חבר הכנסת וגם לא אני קיבלנו, שנינו.
יגאל גואטה: אני אשמח מאוד.
יגאל גואטה: אני באמת אסיר תודה בשם נשות ישראל.